Document ID: 32009R0114

KOMMISSIONENS FORORDNING (EF) Nr. 114/2009
af 6. februar 2009
om midlertidige gennemførelsesbestemmelser til Rådets forordning (EF) nr. 479/2008 for så vidt angår henvisninger til vine med beskyttede oprindelsesbetegnelser eller beskyttede geografiske betegnelser
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 479/2008 af 29. april 2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005, (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999 (1), særlig artikel 126, litra a), og
ud fra følgende betragtninger:
(1)
Kategorierne vine med beskyttede oprindelsesbetegnelser og vine med beskyttede geografiske betegnelser er med virkning fra den 1. august 2009 blevet fastlagt nærmere ved artikel 34 i forordning (EF) nr. 479/2008.
(2)
Ifølge artikel 10, stk. 2, i forordning (EF) nr. 479/2008 gælder de oplysnings- og salgsfremmende foranstaltninger, der ydes støtte til i henhold til nævnte artikel, for vine med beskyttede oprindelsesbetegnelser eller beskyttede geografiske betegnelser med angivelse af druesorten.
(3)
I artikel 65, stk. 1, litra c), nr. vi) og xiii), i forordning (EF) nr. 479/2008 er der fastsat bestemmelser om anerkendelse af brancheorganisationer, der meddeler oplysninger om særlige kendetegn ved vine med beskyttede oprindelsesbetegnelser eller beskyttede geografiske betegnelser, og om udnyttelse, beskyttelse og fremme af kvalitetsmærker og beskyttede oprindelsesbetegnelser eller beskyttede geografiske betegnelser.
(4)
I overensstemmelse med artikel 92, stk. 5, litra b), nr. i), i forordning (EF) nr. 479/2008 kan medlemsstaterne fastsætte, at genplantningsrettigheder helt eller delvis kan overføres til en anden bedrift i samme medlemsstat, hvis arealerne på den anden bedrift er bestemt til produktion af vine med beskyttede oprindelsesbetegnelser eller beskyttede geografiske betegnelser.
(5)
I punkt 1 og 3 i bilag IV til forordning (EF) nr. 479/2008 er der fastsat bestemmelser om definition af henholdsvis vine og hedvine. Disse definitioner indeholder særlige bestemmelser, der henviser til vine med beskyttede oprindelsesbetegnelser eller beskyttede geografiske betegnelser.
(6)
I punkt 7 i bilag IV til forordning (EF) nr. 479/2008 er der fastsat bestemmelser om definition af mousserende vine tilsat kulsyre. Denne definition henviser til vine uden beskyttede oprindelsesbetegnelser og beskyttede geografiske betegnelser.
(7)
I overensstemmelse med artikel 129, stk. 2, litra e), i forordning (EF) nr. 479/2008 anvendes definitionerne af vine med beskyttede oprindelsesbetegnelser eller beskyttede geografiske betegnelser først fra den 1. august 2009. I den foregående ordning, der blev fastsat ved Rådets forordning (EF) nr. 1493/1999 (2), var de tilsvarende kategorier kvalitetsvine fra bestemte dyrkningsområder og vine med geografiske betegnelser.
(8)
For at medlemsstaterne kan anvende artikel 10, stk. 2, artikel 65, stk. 1, litra c), nr. vi) og xiii), artikel 92, stk. 5, litra b), nr. i), og punkt 1, 3 og 7 i bilag IV til forordning (EF) nr. 479/2008 fra den 1. august 2008, bør der vedtages midlertidige gennemførelsesbestemmelser for så vidt angår definitionen af vine med beskyttede oprindelsesbetegnelser eller beskyttede geografiske betegnelser. Da disse artikler er blevet anvendt siden den 1. august 2008, bør denne forordning anvendes fra samme dato.
(9)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Med henblik på anvendelse af artikel 10, stk. 2, artikel 65, stk. 1, litra c), nr. vi) og xiii), artikel 92, stk. 5, litra b), nr. i), og punkt 1, 3 og 7 i bilag IV til forordning (EF) nr. 479/2008 fra den 1. august 2008 til den 31. juli 2009 læses henvisninger til vine med beskyttede oprindelsesbetegnelser og vine med beskyttede geografiske betegnelser som henvisninger til henholdsvis kvalitetsvine fra bestemte dyrkningsområder (kvbd) og vine med geografiske betegnelser.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. august 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. februar 2009.

Labels: 3
17
6